গৌরব চক্রবর্তী

গৌরব চক্রবর্তী (জন্ম ৬ মার্চ ১৯৮৭) একজন ভারতীয় বাঙালি চলচ্চিত্র এবং টেলিভিশন অভিনেতা। ২০১০ সালের ২৮ জুন থেকে ২০১১ সালের ১লা এপ্রিল স্টার জলসায় প্রচারিত বাংলা মিউজিক্যাল টিভি সিরিজ গানের ওপারেতে প্রদীপ্ত লাহিড়ীর চরিত্রে অভিনয় করার জন্য এবং বিশেষত বাংলা ক্লাসিক গোয়েন্দা টিভি সিরিজ ব্যোমকেশে (২০১৪-২০১৫) তিনি আইকনিক বাঙালি গোয়েন্দা ব্যোমকেশ বক্সীর ভূমিকায় অভিনয় করার জন্য বেশ পরিচিতি লাভ করেছেন। তিনি এমন এক পরিবারের সন্তান যারা বাঙালি সাংস্কৃতিক অঙ্গনের সাথে বংশ ক্রমে জড়িত, তিনি জোছন দস্তিদার এবং চন্দ্রা দস্তিদার (তাঁর পিতামহ বড় জেঠু এবং জেঠিমা), বিজন ভট্টাচার্য (তাঁর পিতামহ বড় জেঠু), জগদীশ চন্দ্র চক্রবর্তী এবং মনিকা চক্রবর্তী (তাঁর ঠাকুরদা এবং ঠাকুমা) এবং তাঁর বাবা সব্যসাচী চক্রবর্তী এবং মা মিঠু চক্রবর্তী। তিনি ২০১১ সালের অন্যতম প্রশংসিত চলচ্চিত্র কৌশিক গঙ্গোপাধ্যায়ের রং মিলান্তিতে আত্মপ্রকাশ করেছিলেন।

 শিক্ষা 
গৌরব তার শিক্ষাজীবন শুরু করেন অ্যাসেম্বলি অফ গড চাৰ্চ স্কুল, পার্ক স্ট্রিট এ ভর্তির মাধ্যমে। তিনি সেন্ট জেভিয়ার'স কলেজ, কলকাতা থেকে মাস কমিউনিকেশন ও ভিডিওগ্ৰাফি বিষয়ে স্নাতক ডিগ্রি অর্জন করেন। এরপর তিনি ভারতীয় চলচ্চিত্র ও দূরদর্শন সংস্থান, পুণে থেকে ভিডিও এডিটিং বিষয়ে স্নাতকোত্তর ডিগ্রি অর্জন করেন।

প্রাথমিক জীবন
গৌরব অল্প বয়স থেকেই থিয়েটারের সঙ্গে যুক্ত। 'চাৰ্বাক' নামক একটি গ্ৰুপে তিনি অডিও টেকনিশিয়ান হিসেবে রং, দুধ খেয়েছে ম্যাও ও চলো পটল তুলি এই তিনটি নাটকে ব্যাকস্টেজের কাজ করেছেন। এছাড়াও তিনি অপ্সরা থিয়েটারের মামলা নাটকে 'তপসের' চরিত্রে অভিনয় করেছেন। তিনি কলেজে পড়াকালীন এইচআইভি/এইডস সম্পর্কিত আইসোলেশন নামক তথ্যচিত্রে মুখ্য ভূমিকায় অভিনয় করেছেন।

ব্যক্তিগত জীবন
গৌরব ১৯৮৭ সালের ৬ই মার্চ কলকাতা, পশ্চিমবঙ্গ, ভারতে জন্মগ্রহণ করেন। তার বেড়ে ওঠা কলকাতায়। তার ভাই হলেন অভিনেতা অর্জুন চক্রবর্তী। দীর্ঘদিন যাবৎ তার অভিনেত্রী রিধিমা ঘোষ এর সাথে বন্ধুত্ব ও প্রেমের সম্পর্ক ছিল। তাদের প্রথম আলাপ হয় রং মিলান্তি ছবির স্ক্রিপ্ট রিডিংয়ে ৫ই সেপ্টেম্বর ২০১০ সালে। তিনি ২৮ নভেম্বর ২০১৭ সালে রিধিমার সঙ্গে বিবাহবন্ধনে আবদ্ধ হন। তার একটি পুত্র সন্তান রয়েছে। তার নাম ধীর।

 কর্মজীবন 
গৌরব ২০১০ সালে স্টার জলসার মিউজিক্যাল টিভি সিরিজ গানের ওপারের মাধ্যমে ছোটপর্দায় আত্মপ্রকাশ করেন। সেখানে তিনি প্রদীপ্ত লাহিড়ীর ভূমিকায় অভিনয় করে বেশ পরিচিতি লাভ করেন। তিনি কৌশিক গঙ্গোপাধ্যায়র রং মিলান্তি চলচ্চিত্রে অভিনয় করেন। যেটি ২০১১ সালে বাণিজ্যিকভাবে সফল ও সমালোচক দ্বারা প্রশংসিত হয়। ২০১৪ সালে তিনি কালার্স বাংলার ক্লাসিক গোয়েন্দা টিভি সিরিজ ব্যোমকেশে অভিনয়ের মাধ্যমে ছোটপর্দায় ফিরে আসেন। সেখানে তিনি আইকনিক বাঙালি গোয়েন্দা ব্যোমকেশ বক্সীর ভূমিকায় অভিনয় করে জনপ্রিয়তা লাভ করেন। এছাড়া তিনি ১৯৯৫ সালে জি বাংলার একুশে পা টেলিফিল্মে শিশু শিল্পী হিসেবে অভিনয় করেন।

 চলচ্চিত্রসমূহ 
 সাল  চলচ্চিত্র   চরিত্র  পরিচালক  সহ-শিলপী২০১১ রঙ মিলান্তিঋক কৌশিক গাঙ্গুলিঋদ্ধিমা ঘোষ২০১২ল্যাপটপজিয়নকৌশিক গাঙ্গুলিঋদ্ধিমা ঘোষ২০১৩ ছায়াময়ইন্দ্রজিৎ  প্রতাপ রাযহরনাথ চক্রবর্তীসব্যসাচী চক্রবর্তী ও দীপঙ্কর দে২০১৩রূপকথা নয়প্রসিতঅতনু ঘোষসোহিনী সরকার২০১৩আসবো আরেক দিনআনোয়ারঅভিজিৎ দাশগুপ্ত ও অরিন্দম শীলঋদ্ধিমা ঘোষ২০১৪অপুর পাঁচালীঅর্ককৌশিক গাঙ্গুলিঅর্ধেন্দু ব্যানার্জি২০১৪হাইওয়েধ্রুবসুদীপ্ত চট্টোপাধ্যায়পরমব্রত চট্টোপাধ্যায় ও কোয়েল মল্লিক২০১৫ফেকবুকসুমন নস্কর ওরফে হুতুমসঞ্জয় বর্ধনঋদ্ধিমা ঘোষ২০১৫আগুনবিনয় সরকারজয়দীপ মুখোপাধ্যায়সব্যসাচী চক্রবর্তী, আবীর চট্টোপাধ্যায় ও ইন্দ্রাশিস রায়২০১৬ঈগলের চোখএস আই সঞ্জীব দাসঅরিন্দম শীলশাশ্বত চট্টোপাধ্যায়, শুভ্রজিৎ দত্ত ও অনির্বাণ ভট্টাচার্য২০১৬গ্যাংস্টারঅজয়বিরসা দাশগুপ্তযশ দাশগুপ্ত২০১৬কলকাতায় কলাম্বাস‌‌‌‌‌‌‌‌বলহরি রায় ওরফে রয়সৌরভ পালোধিমীর আফসার আলী,  তনুশ্রী চক্রবর্তী ও অনির্বাণ ভট্টাচার্য২০১৬ডবল ফেলুদারনজিৎ বন্দ্যোপাধ্যায়সন্দীপ রায়সব্যসাচী চক্রবর্তী২০১৭দ্য বংস অ্যাগেনঅনিন্দ্যঅঞ্জন দত্তপার্নো মিত্র২০১৮আসছে আবার শবরএস আই সঞ্জীব দাসঅরিন্দম শীলশাশ্বত চট্টোপাধ্যায় ও শুভ্রজিৎ দত্ত২০১৮ক্রিসক্রসঅহনবিরসা দাশগুপ্তনুসরাত জাহান২০১৯ভুতচক্র প্রাইভেট লিমিটেডনিমো বোস ওরফে নিমোহরনাথ চক্রবর্তীসোহম চক্রবর্তী ও বনি সেনগুপ্ত২০১৯পরিণীতারনদেব সেনরাজ চক্রবর্তীশুভশ্রী গাঙ্গুলী২০১৯পূর্ব পশ্চিম দক্ষিণঅতিনরাজর্ষি দেঈশিকা দে২০১৯সাগরদ্বীপে যকের ধনকুমারসায়ন্তন ঘোষালপরমব্রত চট্টোপাধ্যায় ও কোয়েল মল্লিক২০২০দ্বিতীয় পুরুষরজতসৃজিত মুখোপাধ্যায়পরমব্রত চট্টোপাধ্যায় ও ঋদ্ধিমা ঘোষ২০২০চলো পটল তুলিমৈনাকঅরিন্দম গাঙ্গুলি অরিন্দম গাঙ্গুলি২০২১ফ্লাইওভারএস আই অমিত সেনঅভিমন্যু মুখার্জীকোয়েল মল্লিক২০২১এই আমি রেণুসুমিতসৌমেন সুরসোহিনী সরকার২০২১নির্ভয়াঋত্বিক দত্তঅংশুমান প্রত্যুষপ্রিয়াঙ্কা সরকার২০২২স্বস্তিক সংকেতপ্রিয়মসায়ন্তন ঘোষালনুসরাত জাহান২০২২আবার কাঞ্চনজঙ্ঘারোহিতরাজর্ষি দেদেবলীনা কুমার২০২২বিসমিল্লাহশিবুইন্দ্রদীপ দাশগুপ্তঋদ্ধি সেন ও অনিন্দিতা রায়চৌধুরী২০২২আজকের শর্টকাটআবেশসুবীর মন্ডলপরমব্রত চট্টোপাধ্যায়২০২৩টেনিদা এ্যান্ড কোম্পানিকুশল মিত্র ওরফে ক্যাবলাসায়ন্তন ঘোষালকাঞ্চন মল্লিক, সব্যসাচী চক্রবর্তী ও রিধিমা ঘোষ২০২৩ মায়ামাইকেলরাজর্ষি দেরাফিয়াথ রশিদ মিথিলা, তনুশ্রী চক্রবর্তী ও কমলেশ্বর মুখোপাধ্যায়২০২৫দ্যি একেন: বেনারসে বিভীষিকাসুবিমলজয়দীপ মুখার্জিঅনির্বাণ চক্রবর্তী ও ইশা সাহা২০২৫সোনার কেল্লায় যকের ধনকুমারসায়ন্তন ঘোষালপরমব্রত চট্টোপাধ্যায় ও কোয়েল মল্লিক২০২৫সরলাক্ষ হোমসশেখর রায়চৌধুরী সায়ন্তন ঘোষালরাজনন্দিনী পাল, ঋষভ বসু ও অর্ণ মুখোপাধ্যায় 

তথ্যসূত্র

 বহিঃসংযোগ 


বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাঙালি ব্যক্তি
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:বাঙালি টেলিভিশন অভিনেতা
বিষয়শ্রেণী:কলকাতার অভিনেতা
বিষয়শ্রেণী:বাঙালি হিন্দু
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় চলচ্চিত্র ও দূরদর্শন সংস্থানের প্রাক্তন শিক্ষার্থী
বিষয়শ্রেণী:১৯৮৭-এ জন্ম
বিষয়শ্রেণী:সেন্ট জেভিয়ার'স কলেজ, কলকাতার প্রাক্তন শিক্ষার্থী
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:বাঙালি চলচ্চিত্র অভিনেতা